**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“**

**05.4.1-CPVA-K-303 PRIEMONĖS „AKTUALIZUOTI VIEŠĄJĮ IR PRIVATŲ KULTŪROS PAVELDĄ“ PROJEKTŲ FINANSAVIMO SĄLYGŲ APRAŠO KEITIMO PROJEKTO (TOLIAU – APRAŠAS) DERINIMO PAŽYMA NR. 3**

|  |  |  |
| --- | --- | --- |
| **Institucijos pavadinimas, rašto data ir numeris** | **Pastabos ir pasiūlymai** | **Žyma apie priimtas ir nepriimtas (nurodyti motyvus) pastabas ir pasiūlymus** |
| 1. **Labdaros ir paramos fondo “In corpore LT”**   **2018-03-23 raštas Nr. b/n** | **1.** Lietuvos Respublikos viešojo administravimo įstatymo 2 straipsnio 18 punktas numato, kad: **viešoji paslauga *–*** valstybės ar savivaldybių kontroliuojamų juridinių asmenų veikla teikiant asmenims socialines, švietimo, mokslo, kultūros, sporto ir kitas įstatymų numatytas paslaugas. **Įstatymų nustatytais atvejais ir tvarka viešąsias paslaugas gali teikti ir kiti asmenys.**Tuo tarpu minėto straipsnio 20 punktas numato, jog **viešųjų paslaugų teikimo administravimas** – viešojo administravimo subjektų veikla nustatant viešųjų paslaugų teikimo taisykles ir režimą, steigiant viešąsias įstaigas **arba išduodant leidimus teikti viešąsias paslaugas kitiems asmenims**, taip pat viešųjų paslaugų teikimo priežiūra ir kontrolė.  Apraše buvo pakeistas 4.6 papunktis ir jis išdėstytas taip: „4.6. **Viešoji paslauga** – **valstybės ar savivaldybių kontroliuojamų juridinių asmenų kultūros, socialinės, švietimo, mokslo ir kitos veiklos, teikiant asmenims paslaugas** <...>“.  Be to, Aprašas buvo papildytas 4.7 papunkčiu: „4.7. **Valstybės ar savivaldybių kontroliuojami juridiniai asmenys** – tokie juridiniai asmenys, kurių daugiau nei 50 proc. dalininkų / akcininkų yra valstybė ir (arba) savivaldybė ir valstybė ir (arba) savivaldybė turi daugiau nei 50 proc. dalininkų / akcininkų balsų, taip pat biudžetinė įstaiga, įsteigta valstybės ar savivaldybės.“  **Pažymime, kad Finansavimo sąlygų aprašą papildžius 4.7 punktu bei pakeitus 4.6 punktą, buvo nepagrįstai susiaurintas pareiškėjų, pageidaujančių teikti paraiškas pagal minėtą priemonę, ratas.** Atkreiptinas dėmesys į tai, kad tai buvo padaryta jau esant paskelbtam antrajam kvietimui ir galiojant Aprašui, kuris leido teikti paraiškas visoms organizacijoms, kurios po projekto įgyvendinimo teiks viešąją paslaugą, tokiu būdu **grubiai pažeidžiant tokių organizacijų teisėtus lūkesčius**. **Neaišku dėl kokių priežasčių 4.6 papunktyje yra numatyta, jog viešoji paslauga yra valstybės ar savivaldybių kontroliuojamų juridinių asmenų veikla teikiant asmenims socialines, švietimo, mokslo, kultūros, sporto ir kitas įstatymų numatytas paslaugas, kai tuo tarpu LR viešojo administravimo įstatyme numatyta, jog viešąją paslaugą gali teikti ir kiti asmenys, kuriems viešojo administravimo subjektai išdavė leidimus teikti viešąsias paslaugas.**  Tokiu būdu buvo pažeistos ne tik VAĮ bet ir LR vietos savivaldos įstatymo nuostatos, kurio 8 straipsnyje imperatyviai numatyta, kad savivaldybės institucijos ir administracija viešųjų paslaugų neteikia, išskyrus šiame straipsnyje nustatytus atvejus. Jas teikia biudžetinės ir viešosios įstaigos, savivaldybės įmonės, **akcinės bendrovės ir kiti subjektai**. .<...>Teikdami savivaldybės gyventojams viešąsias paslaugas, jų teikėjai privalo vadovautis įstatymais, savivaldybės institucijų sprendimais ir kitais teisės aktais. Viešosios paslaugos gyventojams teikiamos teisės aktų nustatyta tvarka atlygintinai ir neatlygintinai. Savivaldybė turi užtikrinti, kad viešosiomis paslaugomis galėtų naudotis visi savivaldybės gyventojai ir kad šios paslaugos būtų teikiamos nuolat.  <...> **taip pažeidžiami ne tik minėtos priemonės galimų pareiškėjų teisėti lūkesčiai, bet ir sudaro netinkamą, įstatymams prieštaraujantį požiūrį, kad valstybės ar savivaldybės dalininkų/akcininkų balsų neturinčios nevyriausybinės organizacijos viešųjų paslaugų teikti negali.** | **Atsižvelgta.** |
|  | **2. <...> naujasis Finansavimo sąlygų aprašas nepagrįstai apsunkina priemonės įgyvendinimo sąlygas.** Dabartinėje Aprašo redakcijoje yra pakeistas 29.1. papunktis, kuris numato, kad: „kartu su paraiška pareiškėjas (taikoma, kai pareiškėjas, kuris, įgyvendinant Aprašo 11 punkto nuostatą, po projekto įgyvendinimo teiks viešąją paslaugą) įgyvendinančiajai institucijai turi pateikti investicijų projektą su viena siūloma įgyvendinti projekto alternatyva **ir taikant 15 metų projekto ataskaitinį laikotarpį** <...>“. Mūsų manymu, toks laikotarpis yra nepagrįstai ilgas. Tiek senoji Aprašo redakcija, tiek dauguma kitų priemonių finansuojamų ES struktūrinių fondų lėšomis po projekto įgyvendinimo numato 5 metų ataskaitinį laikotarpį. Kartu atkreiptinas dėmesys, jog šis 29.1 punktas prieštarauja to paties Finansavimo sąlygų aprašo 29.3.1. punktui, numatančiam, jog: „daiktinės pareiškėjo teisės į statinį ir (ar) žemę ar statinio ir (ar) žemės valdymo formos (nuoma ar panauda), kuriame (-uose) įgyvendinant projektą bus vykdomi tvarkybos darbai ir (ar) tvarkomieji statybos darbai, turi būti įregistruotos įstatymų nustatyta tvarka ir galioti ne trumpiau kaip penkerius metus nuo projekto finansavimo pabaigos <...>.“ Susidaro situacija, jog po projekto finansavimo praėjus 5 metams daiktinės pareiškėjo teisės į statinį, kuriame vykdomi tvarkomieji statybos dabai jau gali negalioti, tai yra pareiškėjas gali nebūti šio statinio teisėtu valdytoju, tačiau ataskaitas apie teikiamas pastate viešąsias paslaugas privalės teikti net 15 metų. Kartu pažymėtina, jog Lietuvos Respublikos valstybės ir savivaldybių turto valdymo, naudojimo ir disponavimo juo 1998 m. gegužės 12 d. įstatymo Nr. VIII-729 14 straipsnio 4 dalyje numatyta, kad: „<....> valstybės ir savivaldybių ilgalaikis materialusis turtas <...> gali būti perduotas panaudos teise ne ilgesniam kaip 10 metų laikotarpiui, jeigu įstatymai nenustato kitaip <....>“. **Esant tokiai situacijai, manome, kad naujoje aprašo redakcijoje numatytas 15 metų ataskaitinis terminas yra nelogiškas, prieštaraujantis kitoms to paties aprašo sąlygoms bei sunkiai įgyvendinamas.** | **Neatsižvelgta.**  Patiksliname, kad minimas 15 metų laikotarpis yra nustatytas Investicijų projektų, kuriems siekiama gauti finansavimą iš Europos Sąjungos struktūrinės paramos ir valstybės biudžeto lėšų, rengimo metodikoje (VšĮ Centrinės projektų valdymo agentūros direktoriaus 2014 m. gruodžio 31 d. įsakymas Nr. 2014/8-337) (toliau – Metodika).  Ši Metodika yra parengta CPVA Metodikos pagalbos centro ir jos tikslas yra apskaičiuoti ir įvertinti investicijų naudingumą ir tikslingumą į viešąją infrastruktūrą, o 15 metų laikotarpis yra nustatytas  atsižvelgiant į ekonomiškai pagrįstą projekto kuriamo ilgalaikio turto naudojimo trukmę (infrastruktūros tarnavimo laikotarpį). Šiuo tikslu yra įvertinamas laikotarpis, per kurį naudingiau naudoti infrastruktūrą palaikant jos naudojimo savybes (techninis aptarnavimas, remontas ir pan.), nei sukurti reikalingą infrastruktūrą iš naujo.  Atkreiptinas dėmesys, kad per šį laikotarpį jokios ataskaitos nėra teikiamos nei projekto įgyvendinimo metu nei jam pasibaigus, tai tik investicijų ir sąnaudų santykio apskaičiavimui bei prognozavimui rekomenduojamas laikotarpis.  Kalbant apie 5 metų tęstinumo laikotarpį, pažymėtina, jog šis laikotarpis nustatytas 2013 m. gruodžio 17 d. Europos Parlamento ir Tarybos reglamento (ES) Nr. 1303/2013 71 str. ir atitinkamai reikalavimas perkeltas į Projektų administravimo ir finansavimo taisyklių (toliau – PAFT) 27 skirsnį, kuriame nustatyta, kad po projekto finansavimo pabaigos projektų vykdytojai per 5 metus nuo projekto finansavimo pabaigos:   * negali nutraukti gamybinės veiklos arba perkelti jos už veiksmų programos įgyvendinimo teritorijos ribų; * negali pakeisti infrastruktūros objekto nuosavybės teisių, jei dėl to įmonė arba viešojo sektoriaus institucija įgytų nederamą pranašumą * negali iš esmės pakeisti veiklos, kuriai buvo skirtos investicijos, pobūdžio, tikslų arba įgyvendinimo sąlygų, jei tai pakenktų projekto tikslams.   Tam, kad šios reglamento nuostatos būtų užtikrintos, tiek PAFT, tiek Apraše yra nustatyta, kad 5 m. po projekto pabaigos projekto vykdytojas įgyvendinančiajai institucijai teikia ataskaitas, kuriose nurodama atitinkama informacija. |
| **Kauno Jėzuitų gimnazijos 2018-03-22 raštas Nr. 10-205** | **1.** Konkursinės priemonės kultūros paveldo priemonės ankstesnės redakcijos aprašo (toliau – Aprašas) 4.6 punktas nustatė: „Viešoji paslauga - tai paslauga, kuri apibrėžta Lietuvos Respublikos viešojo administravimo įstatyme <...>“.  Su Aprašo pakeitimu Aprašo 4.6 punktas išdėstytas taip:  „4.6. Viešoji paslauga – valstybės ar savivaldybių kontroliuojamų juridinių asmenų kultūros, socialinės, švietimo, mokslo ir kitos veiklos, teikiant asmenims paslaugas arba religinės apeigos, atliekamos viešai kultūros paveldo objekte, kurio bent vienas reikšmingumą lemiantis vertingųjų savybių pobūdis – sakralinis.“  Aprašo pakeitime įtrauktas punktas, kuris nustatė, kad:  4.7. Valstybės ar savivaldybių kontroliuojami juridiniai asmenys – tokie juridiniai asmenys, kurių daugiau nei 50 proc. dalininkų/akcininkų yra valstybė ir (arba) savivaldybė ir valstybė ir (arba) savivaldybė turi daugiau nei 50 proc. dalininkų/akcininkų balsų, taip pat biudžetinė įstaiga, įsteigta valstybės ar savivaldybės.  Atsižvelgiant į tai, kad Gimnazijos steigėju ir vieninteliu dalininku yra Lietuvos jėzuitų provincija, Aprašo pakeitimas užkirto gimnazijai kelią teikti paraišką ir pretenduoti gauti finansavimą pagal Priemonę, tokiu būdu buvo pažeisti teisėti Gimnazijos lūkesčiai ir nubraukti parengiamieji darbai, kuriuos vykdėme savo ir rėmėjų lėšomis. | **Atsižvelgta.** |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_